text: Bos e Bernars intrent, li conpaignon:
   "Dex vos saut, reis, e tos ceaus d'environ! 
   Vostre parens Falc vos met a rason,
   Cui vos feaes covent d'ista rejon,
   Auent II comtes qu'aici en queste ost son, 
   Mais il ja disent toi lo mal e lo bon.
   Un fil aves, e non sap dont se fon,
   Cui autrias vostre terre a bandon.
   S'il l'en consent tant longe teneison 
   E puis li quier, ben l'aura per bricon;
   Mais fai Pen drei, o vos diias que non,
   Que s'en aures desfiance e somon."
   Lo reis consire iras ans que mot son,
   Mais sos fils parle a guise de fricon: 
   "Enquer non vei son covent ni son don. 
   Tant com lo reis calcera esporon,
   Ni eu ni el n'i aurem ja mason;
   Mais el me serve e port mon gonfanon,
   El reis el creisse aisi com son baron,
   Ke s'el li bause a guise de felon,
   E eu l'encontre en plan ni en canbon,
   Tot lo reiame metrai a devison;
   En nostres lances portarem l'espison,
   C'om tot lom' lais o tot l'en port per son; 
   Ja non n'er lais d'escut ni de baston,
   Ni puis sa mort non auram contenchon.
  